Kajto (muzikgrupo)

Kajto estas nederlanda muzikgrupo el Frislando. La repertuaro de Kajto konsistas el vigla popolmuziko, maristaj kantoj, kanonoj kaj popoldancoj. Kajto kantas ĉefe en Esperanto sed ankaŭ nederlande, frise kaj en aliaj lingvoj. Dum la koncertoj la grupo invitas la publikon al kunkantado.

En 2004 la grupo estis premiita per FAME-premio pro sia kontribuo al Esperanto-muziko.

Ilia retejo kajto.co.nl, kiu estis publika ĝis 2023, uzis propran skribosistemon je kelkaj paĝoj.

 Membraro 
 Nanne Kalma: kantado, gitaro, cistro, mandolino, buŝharmoniko, violono
 Marita Kruijswijk: kantado, bekflutoj, ŝalmo
 Ankie van der Meer: kantado, gitaro, banĝo
 Marian Nesse (d:Q111473718): kantado, akordiono

La kvar membroj de la frislingva folkmuzika grupo Kat yn't Seil en 1987 lernis Esperanton kaj komencis verki kaj ekzerci esperantajn versiojn de siaj kantoj. Unua publika prezento estis en 1988, kaj unua vere grandskala prezentiĝo en la UK 1989 en Brajtono. Rapide aldoniĝis ankaŭ kanzonoj originale verkitaj en Esperanto. Post  2007, do post 20 jaroj da kuna muzikado, la grupo ne plu estas kvaropoEl la oficiala TTT-paĝo: https://marianta.home.xs4all.nl/kajto.htm#esperanto: nur Nanne Kalma kaj Ankie van der Meer daŭre kunludas duope sub la nomo "Kajto". Marita Kruijswijk kaj Marian Nesse partoprenas novan grupon "Kapriol'!", kun Rutger Dijkstra kaj Ad Bos. La nova grupo Kapriol'! tamen ankoraŭ ludas dum koncertoj kelkajn verkojn de la repertuaro de la tiama kvaropo Kajto. Dum 2017, tamen, por celebri la 30-jaran datrevenon de la originala grupo, ĉiuj antaŭaj kvar membroj prezentis sin kune kiel "Kajto Kvarope",Informo ĉe la unua linio de la teksto en la oficiala TT-paĝohttps://marianta.home.xs4all.nl/kajto.htm#esperanto, interalie en la UK 2017 en Seulo.

La kunmuzikistino Marian Nesse (naskiĝinta en 1957) forpasis post longa malsano la 8-an de februaro 2022.noto de la Ĉina Interreta Informa Centro pri la forpaso ()

 Diskaro 
eta|La kvin unuaj albumoj de Kajto
 1989 – Kajto
 1991 – Procesio Multkolora
 1993 – Tohuvabohuo
 1999 – Masko
 2004 – Lokomotivo, rulu nun!
 2011 – Duope
 2015 – Flugas
 2019 – La universala arbohttps://www.vinilkosmo-mp3.com/en/song-traditional-progressive/kajto-115/8-la-universala-arbo.html
 2023 – Sen timohttps://www.vinilkosmo-mp3.com/en/song-traditional-progressive/kajto-115/9-sen-timo

 Libroj 
La grupo ankaŭ eldonis du librojn, nome:
 Kajto – kanonoj (1995): teksto kaj muziknotoj de 18 kanonoj
 Kajto – kantlibro (1995): (kun multe da fotoj kaj muziknotoj)

 Referencoj 

 Eksteraj ligiloj 

 Antaŭa oficiala retejo, lasta registrita arkivigo fine de marto 2023 ()
 retejo Nanne & Ankie (precipe , sed partoj ankaŭ esperante kaj frise)
 aktuala "membiografio de Kajto" ( kaj )

 Kajto ĉe Vinilkosmo
 Kajto ĉe Spotify
 Kajto ĉe Apple Music
 Kajto ĉe Deezer
 Kajto ĉe MusicBrainz
 EsKu – Epizodo 78 – Kajto, jutuba filmeto en la kanalo EsKu - Esperanto-Kulturo - aperinta la 2026-02-06

Kategorio:Nederlandaj muzikaj grupoj
Kategorio:FAME-premiitoj
Kategorio:Esperantaj muzikaj grupoj

Kategorio:Muzikaj grupoj fonditaj en 1998